แม่ลูก FORTH-FSMART กอดคอวิ่ง! เก็ง “ตู้กิ้งก่า EV” หนุนรายได้เพิ่ม
แม่ลูก FORTH-FSMART กอดคอวิ่ง! เก็งแผนเปิดตัว “ตู้กิ้งก่า EV” เล็งติดตั้งในแหล่งชุมชน คอนโดมิเนียม และศูนย์การค้า คาดสร้างรายได้เพิ่ม ตอบรับกระแสรถ EV บูม
แม่ลูก FORTH-FSMART กอดคอวิ่ง! เก็งแผนเปิดตัว “ตู้กิ้งก่า EV” สร้างรายได้เพิ่ม ตอบรับกระแสรถ EV บูม
26 ม.ค. 2566

ผู้สื่อข่าวรายงานว่า วันนี้ (26 ม.ค.66) ล่าสุด ณ เวลา 10:31 น. ราคาหุ้นบริษัท ฟอร์ท คอร์ปอเรชั่น จำกัด (มหาชน) หรือ FORTH อยู่ที่ระดับ 41.75 บาท บวก 4 บาท หรือ 10.60% สูงสุดที่ระดับ 42.25 บาท ต่ำสุดที่ระดับ 38 บาท ด้วยมูลค่าซื้อขาย 302.30 ล้านบาท
ขณะเดียวกันราคาหุ้นบริษัท ฟอร์ท สมาร์ท เซอร์วิส จำกัด (มหาชน) หรือ FSMART อยู่ที่ระดับ 17.20 บาท บวก 1.20 บาท หรือ 7.50% สูงสุดที่ระดับ 17.50 บาท ต่ำสุดที่ระดับ 16.10 บาท ด้วยมูลค่าซื้อขาย 259.36 ล้านบาท
ทั้งนี้ นายกิจพล ไพรไพศาลกิจ ผู้อำนวยการฝ่ายวิเคราะห์และนักกลยุทธ์ บล.ยูโอบี เคยเฮียน (ประเทศไทย) กล่าว่าราคา FSMART และ FORTH ปรับตัวขึ้นมาแรงตอบรับแผนการเปิดตัวอย่างเป็นทางการ “ตู้กิ้งก่า EV” ซึ่งเป็นตู้เติมเงินเพื่อให้บริการชาร์จรถยนต์ไฟฟ้า ซึ่งจะตั้งอยู่ในแหล่งชุมชน คอนโดมิเนียม และศูนย์การค้า
“นักลงทุนให้ความสนใจกระแส EV และมีมุมมองบวก ตู้กิ้งก่า EV ที่ไม่จำเป็นต้องมีแอพพลิเคชั่น เป็นการต่อยอดของตู้เต่าบิน ซึ่งผู้บริหารคาดว่าจะเปิดตัวในไตรมาส 2 ปีนี้”
ส่วนการนำบริษัทผลิตตู้เต่าบินในเครือ FORTH เข้าตลาดหลักทรัพย์อยู่ในแผนงาน แต่ยังไม่มีกำหนดเวลาชัดเจน